มุกดา-เข้ม ดราม่าฟินร้อนแรง โซ่เวรี รักแลกแค้นสุดแซ่บ
แซ่บไปกับละครเข้มข้น โซ่เวรี ขยี้จัดเต็มความฟิน คว้านางเอก มุกดา นรินทร์รักษ์ มาพลิกบทบาทสุดท้าทายและแรงสุดในชีวิตในบท ปารมิตา สาวสวยอนาคตไกลที่ชีวิตพลิกผันมาเป็นคุณแม่เลี้ยงเดี่ยว ปะทะพระเอก เข้ม-หัสวีร์ ภัคพงษ์ไพศาล กับบท ปรินทร์ นักธุรกิจหนุ่มไฟแรงที่ยอมทำได้ทุกอย่างเพื่อความรัก ผลงานโดยผู้จัด นีโน่-เมทนี บุรณศิริ และ หนิง-ปณิตา ธรรมวัฒนะ แห่ง NINO BROTHERS กำกับโดย ต่อ-ศุภฌา ครุฑนาคเรื่องราวเริ่มต้นในคืนแห่งความสำเร็จของ ปารมิตา ทายาทเจ้าของโรงแรมชื่อดังดิเอ็มเพอเรอร์ที่กำลังฉลองเรียนจบมหาวิทยาลัยกับเพื่อนๆ แต่กลับเป็นค่ำคืนเปลี่ยนชีวิต เมื่อความอิจฉาริษยาของ นภาสิริ เพื่อนที่รู้สึกด้อยกว่าแอบวางยาและหลอกขายเพื่อนให้กับ ปรินทร์ ชายหนุ่มที่ตกหลุมรัก ปารมิตา ตั้งแต่แรกเห็นโดยทำให้ ปรินทร์ เข้าใจผิดว่า ปารมิตา ขายตัว คืนนั้น ปรินทร์ รับรู้ได้ว่าเขาคือผู้ชายคนแรกของเธอ สำหรับ ปรินทร์ มันคือความสุขเปี่ยมล้นแต่นั่นคือนรกสำหรับ ปารมิตา สาวสวยอนาคตสดใส เมื่อเธอตื่นขึ้นมาพบว่าเธอกำลังนอนกับชายแปลกหน้านี่คือตราบาปในชีวิต ปารมิตา ตัดสินใจไปใช้ชีวิตอยู่กับน้าสาวที่เมืองนอกไม่นานเธอก็พบว่าตัวเองตั้งท้องโดยไม่มีพ่อ ปารมิตา เลี้ยงดูลูกแฝดพร้อมกับเรียนไปด้วยความลับนี้มีเพียงน้าสาวกับ กวินา เพื่อนสนิทที่รู้แต่แล้วก็มีเหตุให้ ปารมิตา ต้องกลับเมืองไทยมาช่วยกอบกู้ธุรกิจโรงแรมของพ่อที่กำลังสั่นคลอน ทำให้ ปารมิตา ได้เจอกับ ปรินทร์ ชายหนุ่มที่พังชีวิตเธอและยังเป็นคู่แข่งคนสำคัญทางธุรกิจแต่สำหรับ ปรินทร์ ปารมิตา คือผู้หญิงที่เขารักและตามหามาตลอดแผนการแก้แค้นเริ่มต้นขึ้นโดยมีโซ่แห่งความแค้นคล้องทั้งสองเอาไว้ดราม่าแค้นสุดพีกเลิฟซีนไฟลุกปลุกกระแส จิ้น เข้ม&มุกดา ยังกระหึ่ม อีกคู่ที่ถูกจับตาคือ ป่าน-คมกฤษณ์ หนุ่มตาคมประกบคู่หนุ่มฮอตขวัญใจชาววาย คิมม่อน-วโรดม เป็นครั้งแรกยังมีนักแสดงอีกคับคั่งทั้ง บอส-ชนกันต์ มิ้นท์-บารมิตา แอมป์-พีรวัศ กุ๊กกิ๊ก-กชกร บิ๊ก-ศรุต กีตาร์-ศิริพิชญ์ โจม-ศุกล วิกกี้-กันตา ไก่-สุปราณี เปิ้ล-ภารดีน้องณิริน น้องฟลอร่า น้องแมท ติดตามชม โซ่เวรี ทุกคืนวันศุกร์-อาทิตย์ 20.30 น. ทางช่อง7HD>>อ่านนิยายไทยรัฐทั้งหมดได้ที่นี่<<
แซ่บไปกับละครเข้มข้น โซ่เวรี ขยี้จัดเต็มความฟิน คว้านางเอก มุกดา นรินทร์รักษ์ มาพลิกบทบาทสุดท้าทายและแรงสุดในชีวิตในบท ปารมิตา สาวสวยอนาคตไกลที่ชีวิตพลิกผันมาเป็นคุณแม่เลี้ยงเดี่ยว
โซ่เวรี,มุกดา นรินทร์รักษ์,เข้ม หัสวีร์,โซ่เวรี ล่าสุด,ละคร โซ่เวรี,นิยาย,โซ่เวรี เรื่องย่อ,ละคร